=== Dansk oversættelse ===
Den danske oversættelse af ''Histoire philosophique et politique...'', udført af Matthias Nascou (1759-1838), udkom i 1804-1808 med titlen ''Philosophiske og Politiske Historie om Europæernes Handel og Besiddelser i Ost- og Vest-indien. Oversat af Matth. Nascou. 1-3. Deel.'', i 3 dele (1. del i 2 bind). Oversættelsen er ikke komplet men inkluderer en blanding af de franske 1773 og 1780 udgavers 1-14 bøger, ud af oprindeligt 19. 1. del af oversættelsen omhandler de europæiske kolonier i Østindien (dvs [[Asien]]), 2. del omhandler kolonierne i [[Sydamerika]] og 3. del de Vestindiske øer (dvs [[Caribien]]), mens de sidste 5 uoversatte bøger indeholder kapitlerne om [[Nordamerika]]. Nascou skriver selv i forordet at han har redigeret en del i 1780-udgavens udvidelser, der efter hans mening oftest består af en "Hob Declamation", og på sine steder forkortet 32 siders kommentarer til 2-3 sider.<ref>Raynal, ''Philosophiske og Politiske Historie'', 1. Deel, 1. Bind, 1804, s. viii-x.</ref> Han har desuden selv tilføjet en del noter med egne kommentarer, særligt når Raynal kommer ind på danske koloniforhold eller når Raynal efter Nascous mening er for kraftig en fortaler for demokrati.
Litteratur Religion Historie Uddannelse Undervisning